السلام عليكم ورحمة الله وبركاته الحمد لله رب العالمين له الحمد الحسن والثناء الجميل اشهد ان لا اله الا الله وحده لا شريك له واشهد ان محمدا عبده ورسوله. وبعد فاسأل الله سبحانه وتعالى ان يسددنا واياكم لما فيه خير
ويتقبل منا ومنكم صالح الاعمال هنيئا لكم ان الله سبحانه وتعالى يسر لي ولكم في مثل هذه الاوقات وبمثل هذه الساعات ان نستمع على مجلس لعل الله سبحانه وتعالى يزكرنا في ملأ خيرا منه
اه ويستعملنا واياكم استعمالا مقبولا ويبارك في هذه اللقاءات فهذه من الاعمال الصالحة التي لها شأن اخر كل المجالس الماضية كانت تكتبها الملائكة بطريقة ما وتعطينا اجورا ما ولكن هذا المجلس له خصوصية اخرى
فلو شاهدت واطلعك الله سبحانه وتعالى على الغيب ورأيت كيف كانت الملائكة تكتب اجورا اللقاءات الماضية واجر هذا اللقاء لعلمت فضل هذه الايام لان النبي صلى الله عليه وسلم اخبرنا
بامر غيبي وهذا علم يقيني لنا عندما اخبرنا وقال لنا ما من ايام العمل الصالح فيهن احب الى الله من ايام العشر ففي هذه الايام التي نحن فيها وان الله سبحانه وتعالى سددني واياكم فيها
ان الاجور تكتب بطريقة اخرى وان العمل الصالح فيها له شأن اخر فاحمدوا الله سبحانه وتعالى ان سددنا واياكم واخرنا واياكم حتى بلغنا مواسم الصلح معه النبي يقول ما من ايام العمل الصالح فيهن احب الى الله من هذه الايام
ومن جليل الاعمال الصالحة ومن الاعمال التي حث عليها رسول الله صلى الله عليه وسلم ورغب فيها القرآن في كلام لا يمحوه الماء ان الله سبحانه وتعالى حثنا وطلب منا ان نتذكر
هذه العبادة لما قال سبحانه وتعالى لتكبروا الله على ما هداكم. وهذه الايات اتت في سورة الحج لما قال الله سبحانه وتعالى لن ينال الله لحومها ولا دماؤها ولكن يناله التقوى منكم كذلك سخرها لكم
ما العلة؟ لتكبروا الله على ما هداكم وسبحان الله من العبادات الجميلة الرائعة هي عبادة التكبير التي بدأنا بها هذه الايام مجرد ما الانسان عرف ان المغرب المتعلق بالعشر بدأ
الا والتكبير ملأ كل الساحات والكل يكبر هكذا حسن النبي صلى الله عليه وسلم لتكبروا الله على ما هداكم. نحن امة التكبير وكان النبي صلى الله عليه وسلم يفسر هذا الامر
كان النبي صلى الله عليه وسلم يفسر هذا الامر وهذه الرغبة التي حثنا عليها القرآن عمليا. فيقول الله اكبر الله اكبر الله اكبر لا اله الا الله. الله اكبر ولله الحمد
هي دي تكبيرات الهداية اللي من خلالها بيتذكر الانسان ما كان عليه قبل الهداية ولزلك في مواسم الحج الله سبحانه وتعالى حث المؤمنين على ان يتذكروا هذه المعاني ان الله جل جلاله اخبرنا
ورغبنا بان نذكره ونستحضر الايام الاول قبل ان يمن علينا بالهداية لما يقول الله سبحانه وتعالى فاذكروا الله عند المشعر الحرام واذكروه كما هداكم وان كنتم من قبله لمن الضالين
والتكبير هو من زكر الايه؟ الله سبحانه وتعالى طيب هل انا عارف بقى يعني ايه تكبير لان العبادة دي هي من اكثر العبادات التي يعني تكون زينة هذه الايام الكل بيقول الله اكبر الكل بيقول الله اكبر اكبر من ايه؟ ويعني ايه التكبير
عشان انا لو فهمته كويس قوي الجملة ديت هتملى قلبي وهتخليني عايش شعور مختلف تماما تماما في حياتي استحضر استحضر روح الصراع مع الباطل باجدد الروح ديت بالتكبير واكبر صراع هو مع الشيطان
فالانسان يعظم الله سبحانه وتعالى بهذا التكبير فهنتكلم النهاردة عن هذا الامر عن العجل التكذير اي رفع الصوت بالتكبير وان الانسان نشوف يعني ايه الله اكبر وهل لها معنى؟ طبعا صعب ان احنا نتكلم عن كل ما يتعلق بهذه الكلمة
هذه الكلمة التي اختارها الله لتكون صيحة المجاهد. الله اكبر صيحة المجاهد ان النبي صلى الله عليه وسلم لما اراد ان يفتح خيبر فلما وجد ورأى بعض هؤلاء قال الله اكبر الله اكبر انا اذا نزلنا بساحة قوم فساء صباح النور
فالنبي صلى الله عليه وسلم كان يقول هذه الكلمة وهذه الكلمة للصحابة رضي الله عنهم وهم يفتحون حمص كانوا يكثرون من التكبير حتى تجد في كتب التراث وكتب السير يقولون فتحت بالتكبير. فالله اكبر صيحة المجاهد الله اكبر
فزع العابد الله اكبر نداء المصلي الله اكبر تنطفئ بها النار. الله اكبر في صعود المرتفعات فمن التكبير ان الانسان يستحضر عندما يكبر على لسانه بهذه الامور ينبغي ان يستحضر بقلبه معاني اعلى واجل يغير بها الحياء
لان احنا سبحان الله بنخلص رمضان نكبر ثم في يوم الاضحى نكبر بمسافة اطول ننادي للصلاة بالتكبير. المعاني ديت لازم انا انتبه ان في عقيدة بتتملي في قلبي عقيدة بتتندي في قلبي هي عقيدة التكبير. انه لا يكبر
احد مع الله سبحانه وتعالى المعنى ده انا محتاج ان انا اعيش معه عشان اعلم وافهم العبادة ديت. ليه انا اظن؟ ليه اختارها ربنا سبحانه وتعالى لو كان ثم شيء افضل منها لاختارها الله سبحانه وتعالى انها تكون شعار المسلمين
في هذه الاوقات. يعني ليه ربنا اختار في الاعياد الى الله اكبر الله اكبر دي ممكن تغير حياتك. الكلمة التي في اعماق اعماق فطرتك هي لو دخلت قلبك هتلاقي الاخلاص عالي قوي قوي في حياتك
كان صلى الله عليه وسلم عندما يسمعها في الصلاة يسمع النداء الله اكبر الله اكبر فيقولون كانه لا يعرفنا ولا نعرفه ايه ايه اللي حصل في قلبه ايه اللي حصل عشان صلى الله عليه وسلم يتفاعل هذا التفاعل كانه لا يعرفنا ولا نعرفه
الله اكبر يا ترى اكبر من ايه اما تقول فلان اجمل فلان اغنى. اغنى من ايه؟ اجمل من ايه؟ الله اكبر اكبر من ايه؟ معاني مفتوحة وكل واحد على حسب انفتاح قلبه
وعلى حسب سعة القلب وتمدد القلب وادراك القلب. انت قلبك هياخد قد ايه في واحد غني تخيلوا كده ان في واحد غني قال ان كل واحد النهارده هييجي معه اناء انا هملا له الاناء بتاعه
وفي واحد دخل معه يعني كوباية زي فنجان القهوة كده. فهو داخل بيقول له ايه؟ حط لي في الحاجة دي. فبيدي له بمقدار ما جاء به في واحد تاني معاه لأ كوباية كده زي كوباية الشاي فيحطلو فيها في واحد تالت لأ معاه حاجة اكبر بكتير واحد معاه حاجة
واحد بقى جاي بجرة واحد جاي باناء ضخم جدا واحد جاي باناء الله اكبر كالمحيط فهياخد قد ايه بقى هو قلبك الاناء انت جاي على حسب بقى القلب بتاعك في واحد داخل بشوكة بلاستيك كده بيقول له اديني هياخد قد ايه؟ يا دوب حاجة بسيطة كده وبعدين في الاخر خالص ايه؟ الكل بيتساقط
على حسب الحاجة اللي جوة قلبك. فهو الله اكبر ده ده عطاء. ده مطر نازل من السماء. شف انت هتاخد على قد ايه؟ هتاخد حجم قد ايه؟ كل واحد بقى على حد
على قد الايه المعنى ده. وده تمرين ممكن تعملوه مع ولادكم تقول لهم انا هديكم انا معي مسلا شيكولاتة. انا معي اي حاجة حلويات اديكم على حسب كل واحد هيجيب بايه؟ فيجي واحد يقول انا مسلا انا املى ايدي فوالدته تدي له على قد ايه؟ ايده كفه. واحد تاني ييجي
ييجي جري يروح معه مسلا قماشة ويقول له وديته حط لي في الفوطة ديت. فتحطله. واحد تالت يجي مش عارف ايه. وكل واحد وبعدين في الاخر خالص تقول لهم ايه
انتم برضو كده اما تدخل الصلاة اما ترفع ايدك وتدعي ربنا على حسب القلب بتاعك على حسب القلب يكون فيه فتوحات. يكون فيه العطاءات فكل واحد على حسب بقى القلب بتاعه هو داخل ايه عشان هياخد ايه
الله اكبر معاني مفتوحة. يا ترى اكبر من ايه؟ اكبر من المعاني اللي قالوها العلماء اكبر من اي مخلوق يعني ايه الجملة دي؟ الجملة دي كلنا ممكن نقولها بس قليل اللي ممكن يدوقها
لان في فرق بين انك تحضر وفي فرق بين انك تحضر انك تحضر الدرس دي حاجة تانية دي عادي ممكن كلنا نحضر دروس. لكن مين اللي هيحضر بقلبه؟ مين اللي
احضر بعقله. مين اللي هيحضر بروحه؟ مين اللي هيسافر؟ ومين اللي هيعيش المعاني ديت ويسافر فوق ويتصل بالسماء دي بقى مش اي حد دي محتاجة بقى ايه رزاق فانا النهاردة اما اجي اقول اكبر
من اي مخلوق. احنا النهاردة كل واحد منا قاعد في بيته بيسمع الدرس ده تعالوا نشوف كده انت بيتك بالنسبة لمصر. بيتك بالنسبة للدولة بتاعتك يساوي ايه نقطة صح؟ نقطة في وسط الدولة بتاعتك
طيب احنا النهاردة مصر دي بالنسبة لافريقيا مش حاجة طيب افريقيا بالنسبة للكرة الارضية حاجة بسيطة خالص. طب الكرة الارضية بالنسبة للمجموعة الشمسية اه ده موضوع كبير ده الشمس اكبر من الارض ما يقرب من مليون وتلتميت الف مرة
طيب المجموعة الشمسية ديت بالنسبة للمجرة جرة التبان دية قد ايه طيب المجرة بالنسبة للسماء الدنيا قد ايه اللي فيها ما يقرب من ستة وتلاتين مليار سنة ضوئية طيب ناخد السماء الدنيا دي بقى ونبص على ايه؟ السماوات السبع
طب السماوات السبع بالنسبة للكرسي؟ ولا حاجة. طب الكرسي بالنسبة للعرش كحلقة ملقاة في فلاة. يعني ايه حلقة ملقاة في فلاة؟ عارفين مسلا الصحراء الغربية؟ تلاقي كده خاتم مرمي في الصحراء ياخد مساحة
قد ايه ثم العرش ثم الرحمن استوى على العرش. عارف يعني ايه بقى كلمة انت مين هي اكبر اكبر من اي مخلوق فانت اما تيجي تقول الله اكبر الله اكبر. قلبك بيسافر فوق فوق فوق بيعدي السما الدنيا ويطلع فوق يطوف كانه
تطوفوا حول العرش انك تدرك يعني ايه الله كبير؟ الكبير المتعاون كبر قلبك كبر قلبك عشان يلتقط هذا المعنى ان الله اكبر ولزلك كان من اوائل ما ترك طرق مسامع النبي صلى الله عليه وسلم وغرس في قلبه
ان الله سبحانه وتعالى ارشده في بداية النزول نزول الايات على قلبه صلى الله عليه وسلم في القرآن. في سورة المدثر قال له صلى الله عليه وسلم بماذا خاطبه الله سبحانه وتعالى
قال وربك فكبر فنسأل الله سبحانه وتعالى ان يسددنا واياكم وربك فكبر هل انت عايش المعنى ده هل انت مدرك الكلمة ديت يبقى من المعاني الله اكبر اكبر من ايه؟ من اي مخلوق. طيب اكبر من ايه تاني؟ اكبر من اي عزيم
اكبر من اي مصلحة شاغلاك عن كل ركعة فيها ست تكبيرات فتقول الله اكبر تيجي ترفع ايدك في تكبيرة الاحرام وتقول الله اكبر. وبعدين تيجي تركع بتقول ايه الله اكبر تيجي تسجد الله اكبر
ليه بقى؟ يا جماعة في معنى لطيف جدا كأن السجود مش هيكون له طعم الا بالتكبير وان السجود يتحصر بين تكبيرين. عاوز تستمتع به اه لازم تكبر قبله وبعده ما هو مش هينفع تخش كده على السجود. السجود بدون تكبير مش هتدوقه
بدون حضور لان كل الذي تريده الله اكبر منه انا بقى قلقان من سرطان قلقان من رياء او قلقان مش عارف ايه الله اكبر من كل عزيم من كل مصلحة وخداك منه وانت بتصلي تستحضر المعنى ده
في ركوعك في سجودك عشان تركع لأ انت عاوز التكبير لازم لازم تكبر لازم تكبر عشان تستمتع ان لو ما كبرتش كل حاجة في قلبك من الحاجات بتاعة الاخرة هتكون صغيرة وحاجات الدنيا هتكون كبيرة. لازم تكبر بقى الله سبحانه وتعالى. الله اكبر الله اكبر
الله اكبر. اكبر من ايه كمان؟ اكبر مني ومنك. اكبر منك. يا اللي بتقولها طب ما هو ده طبيعي لأ احيانا احنا بنسرح احيانا احنا بننسى فنستحضر ان ربنا اكبر
عشان تتكسر الانا والعقد اللي في القلب كان كده من اسماء الله المتكبر سبحانه وتعالى. والجملة ديت احيانا البعض ما بيفهمهاش كويس او ما بيتعاملش مع الاسم ده كويس يقول الله هو مش الاسم المتكبر ده
واسم الكبير المتعال ده. ولكن المتكبر سبحان ذي الجبروت والكبرياء. هذه الصفة. صفة الكبرياء ديت مش حاجة يعني احنا كبشر اذا واحد وصفنا بها فتكون صفته ذم فكيف تكون صفة مدح
اه لان هو ايه اصلا فلسفة الكبر دي فلسفة اصلا الكبر والمتكبر. يقول لك فلان ده متكبر يعني ايه؟ المتكبر او الانسان اللي عنده كبر اي الذي لا ينقاد لاحد
ويكفل انت يا محمد ده ولا احمد ولا مي ولا شيماء متكبرة. طيب ليه متكبرة؟ لا تنقضي حد ما بتسمعش تبقى غيرها هي شايفة نفسها وبس اليس كذلك؟ طيب ازا انا ينبغي
ان انا يكون عندي قدر من السماع للغير واقبل الحق من غيري. ليه؟ لان انا لم احيط بالحق كله ولكن الله سبحانه وتعالى ينقادوا لمن هو القهار الذي طهر كل من سواه هو الواحد الاحد الفرد الصمد فهو ينقاد لمن
من الذي معه الحق المطلق حتى ينقادوا له؟ فلم يكن لاحد. فلذلك هو الكبرياء ردائي ان المعنى المعنى ده مهم جدا نستوعبه عشان نستمتع به. عشان انا لما تيجي كده وانتم بتقرأوا في الجاسية تقولوا وله الكبرياء
وتقول كده كلمة الكبرياء دي تحس انك معزم ربك مستمتع. ان ربك هو للكبرياء الذي لا ينقاد لاحد وسبحان الله ان ربنا يقول لنا انا انا الكبير ويصف نفسه بالكبرياء بهذه الصفة والله دي كانت رحمة لنا
يعني ايه رحمة بهم؟ يعني ايه دي رحمة بيك؟ هقول لك. انت النهاردة ماشي على الطريق لقيت ان في حادس وفي واحد بينزف من الدم ربنا يعافينا ويشفي جميع مرضى المسلمين
وراح واحد نازل من العربية وراح مقبل كده عليه فانت بتقول له وسع عصب عليش معلش ممنوع ممنوع استنوا احنا الاسعاف فراح قايل لك ايه انا استاز رئيس قسم الجراحة بجامعة عين شمس
للتعريف ده كان رحمة بك؟ ولا لمياء ولا تعالي عليك هو يريد انه يطمئنك يريد انه يطمئنك يريد انه يرحمك عشان ما تضيعش وقت. يا يريد انه يسعف هذا الانسان الذي يهمك صح
فالله طمأننا لما قال انا الكبير طمأننا يقول لك انا اللي هرحمك ما ينفعش تتوه انت تايه ليه انت تايه ليه انت دايخ ليه انت بتدور على مين مين اللي هينجز لك
فالمعنى ده لما بتفهمه بتقول والله فعلا رحمنا الله لما اخبرنا انه هو ان له الكبرياء وانه الاكبر لانك الله لا خوف ولا قلق ولا غروب ولا ليل ولا شفق
لانك الله احلامي مبللة لبهجة الصبح يسقيها فتنبثق. لانك الله قلبي كله امل. اه والله لانك الله قلبي كله امل لانك الله روحي ملؤها الادق هذه ازاهير حقلي منذ ان عرفت جلال وصفك
روى حسنها العبق لانك الله انوار الرضا ابد النور ضرب وايام ومفترق لما عرفتك صار الحب اشرعك امضي وحيدا وعباد الهوى غرق لانك الله دمعي بات نافزتي نحو السماوات ابكي ثم انطلق
لولا جلالك يا الله بعثرني في لجة العمر ليل نبضه رهق لانك الله ابقى مورقا ابدا كم نبتة خانها في عمرها الورق لانك الله لا صحراء تسحقني امضي وفوق ظلالي ينطر الودق
لانك الله لن تهتز اوردتي لانك الله اشباح الرؤى مزقوا. لانك الله لن اختار لي ملكا. انت الكبير العظيم الذي في ملكه اثق فمن رحمة الله سبحانه وتعالى انه اخبرنا انه الكبير
اخبرنا ان له الكبرياء قدر علينا ان نقول الله اكبر الله اكبر في هذه الايام الله اكبر من كل مخلوق. الله اكبر مني. الله اكبر من اي مصلحة مانع عنه. من اي عظيم اشغلني عنه
الله اكبر من اي تصور عن الله مهما تعلمت عن ربنا انت لسه محتاج تعرف تاني وتالت تاني ولزلك محمد صلى الله عليه وسلم قال ايه؟ لا احصي ثناء عليك
عارف كده لما واحد يقول ايه؟ انا عجزت خلاص لا احصي ثناء عليك الله اكبر من اي خاطر فكل ما يأتي ببالك فالامر خلاف زلك واعلى من زلك الله اكبر من اي ظالم من اي معتدي
اي انسان مجرم بيؤزيني من شياطين انس. من شياطين جن الحقيقة هزه الجملة بتملى قلبك. يعني واحد يقول لك انا معمول لي مش عارف ايه وفي حد بيأزيني. هو اكبر ولا الله اكبر
ها اعوذ بالله الله اكبر. طيب هي مالية قلبك دايقها بقلبك الله اكبر من اي ظالم. الله اكبر من كل جنس وجن يريدون ان يعني يسببوا لك ضيق هذا الكلام
ينزل على قلبك السكينة تترا الله اكبر من كل كرب من كل هم من كده ما تقولش يا رب عندي كرب كبير. ولكن قل يا كرب انا اعبد الكبير المعنى ده مهم
لما تكون مستحضره دايما واحد تيجي تقول له ادعي ربنا يقول لك يا شيخ اه انا طب وايه تاني؟ ياه لان هو مش في قلبك هو الكبير عشان كده امها تقول لي ايه تاني وايه تالت وايه رابع؟ سليمان عليه السلام خد ملك لا ينبغي لاحد ان يأخذ مسله ليه؟ بدعوة بكلمة
سبحان الله فالمعنى ده الواحد لابد ان ياخد باله. لان يا جماعة احنا لو عشنا المعاني دي والله ما نكون في وادي تاني خالص واحد رخصته اتسحبت على الطريق بالرادار
فبيقول للي جمبه اطمن اطمن انا قريبي اه الزابط فلان اللي في المرور فعشان كده ما نشغلش بسحب الرخصة صح طيب لو كان بقى قريبه ده اركان حرب فوق لا ده موضوع كبر خالص ده ممكن يعني يزعل اللي خد الرخصة
طب لو كان قريبه الوزير طب لو كان قريبه الملك مش هيعرف يجيبها طيب لو كنت انت قريب من الكبير سبحانه وتعالى. من وجد الله فماذا فقد ومن فقد الله الكبير
فماذا وجدت المعنى ده مهم يا جماعة ان احنا نبقى مدركين الله اكبر الكلمة دي كلمة كلمة مهمة قوي ان احنا نعيشها. الله اكبر دي كلمة النصر لتكبروا الله على ما هداكم
في الوقت اللي احنا قاعدين فيه ده مش في ملايين من نفس السن في سن حضرتك وحضرتك بعيد جدا عن ربنا وبيعملوا حاجات لا يحبها الله سبحانه وتعالى ما الذي اتى بك؟ من وسط هذا الكم المليء بالشهوات والمواقع الغلط والحاجات الوحشة جدا. مين اللي جابك؟ الكبير
هو الذي قرر واخذ بقلبك الى مثل هذه اللقاءات. عشان كده تقول الله اكبر لتكبروا الله على ما هداكم. يعني ايه تكبروا الله على ما هداكم كل الاسباب اللي حواليك انك تقع وان يجيبك لأ ده قرار الكبير. ده امر الكبير
هنا سبحان الله الله جل جلاله لما زكر لنا في سورة الشمس تقدير الله سبحانه وتعالى وعذاب الله سبحانه وتعالى لقوم صامود فقال فدمدم عليهم ربهم لذنبهم فسواها وبعدين ولا يخاف عقباها. يعني ايه ولا يخاف عقباها؟ رد الفعل يقول لك ياه انت زعلت فلان
خلي بالك بقى ده بقى ربنا يستر الله سبحانه وتعالى دمدم عليهم ولا يخاف عقباها. ما فيش لانك ما تقدرش لا يعقب على حكمه النهاردة ان ربنا سبحانه وتعالى لما يأتي بقلبك انت تبقى مدرك ان دي كلمة نصر ان ربنا
يسر لك انك تنتصر على شهواتك وعلى نفسك الامارة بالسوء ويأتي بك بمثل هذه الايه؟ المجالس فتدرك يعني ايه الله اكبر سبحان الله هذه الكلمة دائما تظبط لك الزوايا في قلبك. يعني طول ما انت سرحان والدنيا وحاجة تكبر اول ما تيجي تقول الله اكبر ترجع تاني لقلبك
الله اكبر كلمة بتطرد كل شيء مش حلو في قلبك كلمة عاملة زي قطصه يا جماعة الله اكبر ديت للي بيعيشوها عاملة زي عارفين لوحة الكهربا اما تيجي تدخل البيت
اما تيجي حضراتكم تخشوا البيت عندكم اه بتلاقوا كده فيه لوحة كهربا. اللوحة دي بتتحكم في كل الكهربا اللي في البيت. يعني ممكن فيه كده ايه بيسموها السكينة كده لو قفلتها تقفل الكهربا عن البيت كله صح
ولو فتحتها بتنور كل حاجة كلمة الله اكبر دي كلمة فصل. كلمة بتشد الكبس عن الدنيا سكينة فصل الكهربا هي دي برضو اما تيجي كده تقول الله اكبر الله اكبر بتفصلك خلاص بتاخدك في وادي تاني خالص. بتطرد كل حاجة شاغلاك عنه
وهي كلمة سبحان الله برضو الواحد بيقولها في الفرح واحد دخل على النبي صلى الله عليه وسلم فبيقول له ايه يقول له يا رسول الله رجل ما ترك ذنب الا وارتكبه
بيقول في واحد يا رسول الله ما فيش زنب الا وعمله وما فيش زنب الا وارتكبه سبحان الله فهل يغفر له؟ فالنبي صلى الله عليه وسلم ايه؟ قال له تفعل تؤمن بالله؟ قال نعم. يعني النبي صلى الله عليه وسلم بيقول له انك دلوقتي انت مسلم
قال له نعم قال تفعل الخيرات وتترك المنكرات قال نعم قال اذا ليغفر لك ذنبك قال وغدراتي وفجراتي يا رسول الله! ده انا عامل مصايب لو علمها الناس لبصقوا عليه وغدراتي وفجراتي
قال وغدراتك وحجراتك. الراجل مشي من الصعق ومن الفرحة قعد يقول ايه؟ الله اكبر. ما هو الراجل معنى كلامه ده ايه؟ لان النبي صلى الله عليه وسلم بص الكلام قال له ايه
يغفر ذنبه ويبدل الله سيئات حسنات يبدل الله سيئات حسنات فالراجل امال استحضر بقى وكأنه يعني بيستحضر يعني الزنا هيتقلب حسنات ان الخمر هتتقلب حسنات ان انا مش عارف الظلم فقاعد عمال يفكر يفكر يفكر من الانبهار ومن الفرحة ده انه يقول الله اكبر الله
الله اكبر وده انه ماشي حتى ابتعد عن رسول الله وهو يكبر. فكلمة الله اكبر كلمة فرح حتى النبي صلى الله عليه وسلم لما قال للصحابة ارجو ان تكونوا شطر اهل الجنة فكبر اصحاب النبي
سبحان الله فايه الفتح اللي انت نفسك انك تصل له هو اكبر من الكبير سبحانه وتعالى او يعجزه ابدا. الله اكبر دي يا جماعة زي ما هي سكينة هي سكينة برضه بتزبح كل كبير وهمي في قلبك
بكبر حاجات كتير قوي في قلبك مكبر الزوجة مكبر مكبرها الزوج مكبرة الاولاد انا لو مات واول ما مش عارف عملوا ايه انا هضيع ليه ان شاء الله امهات كتير جدا اما تكون تعبانة ولا في المستشفى ولا اداء ولا حاجة ربنا يشفي الجميع. يبقى كل اللي هي مشغولة به وعدمها تعيط وتقول انا والله العزيم
مرعوبة على اولادي. ليه انس باباهم تعبان وبتاع واحتمال يموت والكلام ده كله وانا حاسة ومش عارف ايه. ليه؟ ليه اللي خايف؟ اصل هل دي هياكلوا منين؟ ياه! ده انت طيبة اوي
هو انت كنت فاكرة زوجك وهو موجود هو اللي كان مسؤول عن عن رزق الاولاد دول؟ والله انت مسكينة زوج ده مرزوق وليس رازق فمات ايه؟ المرزوق وبقي الرزاق سبحانه وتعالى. زوجك ده كان هو السبب الذي يأتي الله سبحانه وتعالى برزق الاولاد من خلاله
فذهب السبب وبقي المسبب سبحانه وتعالى. المعنى ده مهم جدا نستشعره. يعني اصل انا انا مرعوبة جدا لو دخلت قبر ايه اللي هيحصل؟ ياه يا مسكينة يعني انت تظني بربك انه هيضيع اولادك لو دخلت قبرك
يعني انت تظني ان الله سبحانه وتعالى سيجعل اولادك كان مكتوب لهم ان هم هياخدوا مسلا قدر معين من الارزاق وليكن مسلا نصف مليون دولار في اربعين سنة يعيشوها يا عيني بموتك الوالد مش هياخدوا الحاجة دي انت مسكينة
مسكينة والله انك تظني هذا خليكي زي ام موسى لماح اخذت ابنها ولفيته وحطيته هو في بالفعل رمته في اليم زاهرا وحقيقة رمته في رعاية الرب جل وعلا فانت كوني واثقة ان الله سبحانه وتعالى يقول للنبي صلى الله عليه وسلم لو ان ابن ادم يفر من الرزق
كما يفر من الموت لادركه لا محالة اياك انك تزن ان ابنك هيموت كان المفترض له حاجة ما خدهاش لا المعنى ده مهم جدا ادراكه. اصل برضه يا شيخ ناخد بالاسباب
انت بتموتي الاسباب اللي تاخديها الاسباب انقطعت فازا انقطعت الاسباب فكوني يا مريم كوني كهاجر انتهى موضوع. الموضوع انا مالي. هو انا المسئول عنهم وبعدين انا كنت مسئولة عن ارزاقهم. هو انا اللي كنت مسئول عن الكلام ده؟ ابدا
لا يا جماعة المعنى ده مهم قوي ندركه كويس قوي لان الحاجات ديت اما بتوه احنا في حاجات ضخمة بتكبر قوي في قلوبنا بقى. اصل انا بابا مات. اصل انا مش عارف ايه. اصل انا انا هتجوز ازاي؟ ما انت فاكرة
من اخواتك الاولانين لما اتجوزوا كان بابا اللي مجوزهم اه يا عم وبابا اللي جاب عمه ايه ومش عمه ايه انت تايهة ومين اللي جوز بابا ومين اللي يسر لبابا ومين اللي يسر لماما ومين ومين ومين ومين
قال له يا جماعة توحيد الرزق ده يملى قلبكم وده هيتملي بكلمة الله اكبر. الله اكبر دي سكينة بتدبح كل كبير وهم في قلبك اصل المدير قال لي والله طول ما انا حي
عمرك ما هتشوفي ترقية. هو قال كلمته لكن الله هل الله سبحانه وتعالى اطمعك على الغيب ان هذا هو الامر لا يا جماعة الموضوع مختلف تماما. احد اخواني اتكلم عن الحج كتير قوي
فبقول له ما شاء الله انت يعني عمال تتكلم عن الحج يعني انت ما انت مش شايف الدنيا مقفولة خالص. الكلام ده العام الماضي. قل له الدنيا مقفولة قوي. وانت شايف ان في الدنيا عاملين فيها ايه؟ قال لي
هم اغلقوا الابواب وهو لم يغلق الباب ثم يا عم قفلوا الابواب لكن هو سبحانه وتعالى ما اغلق الباب منذ متى وقد اغلق عليك بابه سبحان الله! هذا الفتى سيحج هذا العام ان شاء الله. هو الانسان هيبقى قلبه كده بقى بتلاقي الدنيا بتبقى ايه وبيبقى شايف ربه اكبر
الله اكبر من الحاجات اللي بتعملها زي ما هي بتفرحك وبتدبح كل حاجة في قلبك وهمية وبتديك السكينة من الحاجات الجميلة قوي ان هي بتضبط المشاعر مين يستاهل مشاعرك مين يستاهل حياتك؟ مين يستاهل حياتك؟ مين يستاهل ضحكتك؟ مين يستاهل بكاءك؟ مين يستاهل دمعك؟ مين يستاهل ابتسامتك؟ مين يستاهل دمك؟ مين؟ الله
بص رد ان انا اضحي اضحك وابك هو اللي يستحق فانت بتظبط مشاعرك خلي دايما مين اللي يبقى رقم واحد في حياتك؟ ومين يبقى رقم عشرين بعد كده؟ المعنى ده مهم اوي اوي
كلمة بردو هي كلمة زي ما هي بتدينا المعاني دي هي كلمة بتفضح كل مخلوق وهمي في قلبك. كل مخلوق احنا كلنا لابسين القناع كلنا اول كلمة اتربى عليها النبي صلى الله عليه وسلم نزلت
من السماء على الارض ياء كلمة تتعلق بخلق الانسان ان الانسان خلق من علق وحقيقة المخلوقين عشان كده في المدسر قال لك وربك فكبر. ليه؟ لان المخلوق هيتفضح بالتكبير هو انت ناسي انك ايه يعني اخرك عنت بدايتك علقة فانت تشوف الناس عبارة عن علقة
خلقها الله وكبرت فقاعدة ايه ناسية نفسها. فالله اكبر دي بتزكرك تاني بفضيحتك بحجمك الحقيقي. انت حجمك ايه عبارة عن ايه يعني حيوان منوي كان تايه وسط تلتميت مليون حيوان منوي ماشيين في طريق ضخم جدا بيدوروا على اي بويضة يمسكوا فيها
وواحد كلهم يموتوا ما عدا واحد بس الواحد ده يدوب يعني يلزق في البويضة ديت وتبدأ رحلة حياة حضرتك تيجي. كان جنبك تلتميت مليون حد شبهك كلهم ماتوا واختارك انت
عشان انت تمسك في ايه في الحاجة دي وتيجي. الله اعلم لو كان الحيوان اللي جنبك اللي جه كنت انت هتبقى ايه وشكلك عامل ازاي ولا الحيوان اللي جنبك. فانت عارف
كنت ماشي في رحلة فيها تلتميت مليون واحد شبهك. وكلهم اضربوا بالنار كلهم ماتوا. وانت اللي عديت. ياه! عرفت بقى انت كنت فين كده وبتاع عشان كده انت اما تشوف صرصار ماشي في الشارع كده والناس قاعدة اومال تدوس ولا نملة وكله بيدوس عليها
تتخيل فرعون بقى بيبقى عامل حاجة زي كده وسط المخلوقات واقل من كده واحد عمال يقول انا ربكم الاعلى. تخيل كده ان فيه مسلا صرصار ماشي كده في المطار وانت مستني الطيارة وقاعد
كده من تحت ليه؟ امال يعدي من الرجول ويقول انا ربكم الاعلى. كمية الاحتقار اللي في ناس ممكن دماغها تضحك على السخافة واحتقار هذا المخلوق اللي قاعد ناسي نفسه ده
فهو سبحان الله الله اكبر بترجعك تاني انك تشوف كل حاجة على حقيقتك. عشان كده لكل بكل تكبيرة لك صدقة كما قال النبي صلى الله عليه وسلم. ليه تاخد الصدقة دي؟ لان التكبير بيزرع في قلبك معاني
بتخلي قلبك اكسر من جبل احد من ممتلئ اكبر من جبل احد معاني كبيرة اوي في كده يا جماعة من الحاجات المهمة قوي اللي احنا محتاجينها ونهتم بها وناخد بالنا منها
لان احنا رقم واحد نهتم بالصلاة بقى. لان التكبير قبل الصلاة واسناء الصلاة وبعد الصلاة. التكبير قبل الصلاة في الاذان اربع مرات. الله اكبر الله اكبر بتسمع في الاذان ليه؟ قال لك بقى يا اما عشان الجهات الاربعة وبقى الناس اللي بيتكلموا في الاسرار واسرار التكبير والاذان يقول لك اصل انت
حاجة من الاتنين لا مشغول بشهوات لا مشغول باسباب ان الاكل والشرب والتجارة والشغل والمزاكرة او مشغول بنوم او مشغول بدين هييجي الله اكبر اربع مرات يقول لك يا اللي مشغول بالشهوة سبك منها. يا اللي مشغول باسباب سب الله اكبر يا اللي نايم قم الله اكبر. يا اللي حتى بتدي درس علم ولا بتعمل اي عمل
سب الله اكبر قبل الصلاة انت بتسمع الله اكبر واسناء الصلاة الله اكبر ست مرات كل ركعة. ليه تكبيرة الاحرام بتقول الله اكبر والله يا جماعة الواحد لما بيعيش المعنى ده بيفوق. الله اكبر دي يا جماعة لان الصلاة لقاء مع الملك
فكأنك لما رأيت الملك بقلبك واستحضرت المعنى ده كبرت. ليه لانك انت اعظم شيء انت امامه الان فعشان كده ايه اللي بيجي يرفع ايده ده ويقول الله اكبر كأن حط الدنيا
نص الدنيا على الايد اليمين على ضهر كفه اليمين والنص التاني على ضهر كفه الشمال وراح رامي ورا ضهره وقال الله اكبر بس دي بقى عاوزة ناس عايشة المعاني بقى
وبعد الصلاة تكبر تلاتة وتلاتين مرة. قاعد بقى تعيش المعاني اللي احنا بنتكلم فيها دي بقى. اعدتوها وسطيها من الحاجات اللي ينبغي انك تدرب نفسك لها انك ما تسمع سماع النداء الله اكبر
ما ينفعش تبقى معك تليفون وتقول يا رب سبع دقايق بس انا قايم خمس دقايق كده مكالمة وبعدين هاجي. عيب عيب انك ايه تزل المعنى ده يكون في قلبك لأ كانه لا يعرفنا ولا نعرفه ابدأ على طول اجهز
خمس مرات التكبير بيربيك في الصلاة خمس مرات انك قلت يا رب انت اغلى واكبر شيء في حياتي ان الله اكبر دي بتدربك عمليا انك تترك كل اللي في ايدك
عشان كده يا جماعة تاخدوا بالكم بقى من الجهر بالتكبير ان كان عبدالله بن عمر والصحابة مش بيتكسفوا ان هم الله اكبر ده النهاردة الشبابي اللي بيحب واحدة ولا حاجة تلاقيه ده ماشي في الجامعة ويروح قايل اللفظ ده وينادي عليها تقول له انت مجنون يقول لها ما هي عادي ما الناس يقولوا علينا مجنون ايه المشكلة يعني
فسبحان الله! اهل الباطل مش مكسوفين ان هم يتكلموا في الباطل بتاعهم ويعلنوه! طب وانتم ليه ما تجهروش بالتكبير عادي جدا يعني ما الناس ماشية في الشارع مشغلة الاغاني وبتاع ايه المشكلة ان تكون العربية بتاعتك مشغل فيها تكبير؟ مش هقول لك مزعج وتزعج الناس. بس عادي جدا لو واحد مجرد بس
حد جنبك يسمع كده ولو حتى تكبير. لان التكبير يكون في نغمة الموبايل بتاعتك. ان التكبير يكون معك في المطبخ. وان التكبير يكون في الشاشة عندكم في البيت خلوا الحياة املوا البيت بالتكبير. انا مش بقول لك ازعج اللي جنبك وعلي الدنيا وحاول تشوشر على الناس لا بس اللي يقرب منك يسمع كده
تقدير قاعد كده وسبحان الله التكبير ده حاجة جميلة جدا. كل الناس بيحبوها وكل الناس آآ اصحاب الفطرة ان يعني بيحبوا اسمعوا هذا الايه؟ الامر يعني واختم بمعنى المعنى ده ضروري جدا معنى في العشر نظل مستحضرينه ولا ننساه
ان احنا في العشر محتاجين ان احنا نكثر من الاعمال الصالحة ونحاول بقدر الامكان نشد حيلنا شوية لان احنا صراعنا مع الشيطان مش صراع يا جماعة الايه؟ يعني معركة واحدة وهنكسب. لا هو بيكسبك مرة وانت بتكسبه مرات وهكزا
فالصراع مع الشيطان صراع نقاط وليس ضربة قاضية. بعض الناس بتتعامل في المصارعة. انت في المصارعة النهاردة. اي لعبة انت شفتها قبل كده اتنين بيصارعوا بعض ايه اللي بيحصل؟ في سيجاد وفي الاخر اللي بيكسب انت ان شاء الله هتكسب. بس عادي ان ينالك شيء من اللكمات تاخد لك خبطة اتنين تلاتة عادي انك تضعف مرة واتنين
تلاتة والذي نفس بيده لو لم تذنبوا لذهب الله بكم واتى باخوان يذنبون ثم يستغفرون فيغفر الله لكم. ما تقعش في الفخ لان في ناس كتير جدا بيقعوا في فخ غلابة اول ما يقع او يقصر خاصة في مواسم طاعة ولا يرتكب مشكلة ولا حاجة ييجي الشيطان يصطاده بقى يقول له انت انت ضعت
لأ يا جماعة طبيعة الصراع انك تنهزم في بعض الجولات هكذا خلقنا الله سبحانه وتعالى. ودي مش دعوة ان احنا نكمل في المعاصي. لكن دي اه بيان لطبيعتنا. ده طبيعتنا احنا كبشر
الله سبحانه وتعالى قال وسارعوا الى مغفرة من ربكم وجنة عرضها السماوات والارض اعدت لمين؟ للمتقين. صفاتهم ايه يا رب الذين ينفقون في السراء والضراء والكاظمين الغيظ والعافين عن الناس والله يحب المحسنين والذين الذين الزين دول هم مين؟ تعود على من قبلهم
والذين اذا فعلوا فاحشة والذين اذا فعلوا فاحشة او ظلموا انفسهم. دي طبيعة الصراع. معركة انهزم فيها عادي جدا ان انا انهزمت في معركة او اتنين. المشكلة انك تقف هنا
اكبر مشكلة انك ما تكملش الاية تكميل الآية ايه؟ ذكروا الله فاستغفروا لذنوبهم. ومن يغفر الذنوب الا الله فالمعنى ده مهم جدا ان احنا حياتنا مع الشيطان حياة فيها جولات
واوعى تقع او تقصر او تنشغل باي حاجة يعني فتروح واقف. لأ الطريق عادي جدا في هنات في الطريق اهم حاجة تظل مستمرة نسأل الله سبحانه وتعالى ان يسددنا واياكم وينفع بنا وبكم حيثما كنا وكنتم
ويجعل قلوبنا تعظمه وتكبره. واجعلنا ممن نكبر الله سبحانه وتعالى بالليل والنهار في السر والعلن. واسأل الله سبحانه وتعالى ان يفتح علي وعليكم ويشرفنا بشرف الادلال عليه وتعريف الناس به. وجزاكم الله خيرا. السلام عليكم ورحمة الله وبركاته